A4-0029/99

Ψήφισμα για την την έκθεση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με την κατάσταση της υγείας των γυναικών στην Ευρωπαϊκή Κοινότητα (COM(97)0224 - C4-0333/97)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(97)0224 - C4-0333/97),

- έχοντας υπόψη τα άρθρα 2, 3 στοιχείο (κ), 3 στοιχείο (ξ), 3 στοιχείο (σ), 118, 118Α, παράγραφος 1, 129, 129 Α, παράγραφος 1, στοιχείο β), 130 ΣΤ και 130 Ρ της Συνθήκης περί ιδρύσεως της Ευρωπαϊκής Κοινότητας,

- έχοντας υπόψη το άρθρο 129 της Συνθήκης ΕΚ (άρθρο 152 του σχεδίου συνθήκης του Άμστερνταμ),

- έχοντας υπόψη την έκθεση της Επιτροπής με θέμα «Φύλο, Εξουσία και Αλλαγές στον τομέα της Υγείας στην Ευρωπαϊκή Ένωση» ((ΓΔ V, Μονάδα 5, δημοσιεύθηκε από την EUROSTAT, Λουξεμβρούργο 1997, ISBN 92-828-1362-2.)),

- έχοντας υπόψη τους στρατηγικούς στόχους στον τομέα της υγείας που εγκρίθηκαν στην Διάσκεψη των Ηνωμένων Εθνών το 1995 στο Πεκίνο σχετικά με τις γυναίκες καθώς και εκείνους που εγκρίθηκαν με την ευκαιρία της Διάσκεψης του ΟΗΕ για τον πληθυσμό και την ανάπτυξη που διεξήχθη στο Κάιρο το 1994,

- έχοντας υπόψη την δεύτερη έκθεση της Επιτροπής σχετικά με την ενσωμάτωση των απαιτήσεων για την προστασία της υγείας στις κοινοτικές πολιτικές (COM(96)0407),

- έχοντας υπόψη την ανακοίνωση της Επιτροπής σχετικά με την ανάπτυξη της πολιτικής για τη δημόσια υγεία στην Ευρωπαϊκή Κοινότητα (COM(98)0230),

- έχοντας υπόψη την πρόταση ψηφίσματος του κ. White σχετικά μετη νομοθετική κατοχύρωση της προστασίας των γυναικών, όσον αφορά την αποτροπή της προσβολής τους από το σχετιζόμενο με τα ταμπόν σύνδρομο τοξικού σοκ (B4-0548/95),

- έχοντα υπόψη την πρόταση ψηφίσματος του κ. Andrews και της κ. Δασκαλάκη σχετικά με την υγεία των γυναικών (B4-0819/97),

- έχοντας υπόψη την έκθεση της Επιτροπής για τα Δικαιώματα της Γυναίκας και τις γνωμοδοτήσεις της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Έρευνας, Τεχνολογικής Ανάπτυξης και Ενέργειας (A4-0260/98),

- έχοντας υπόψη την δεύτερη έκθεση της Επιτροπής για τα Δικαιώματα της Γυναίκας (A4-0029/99),

A. λαμβάνοντας υπόψη ότι η ανακοίνωση της Επιτροπής και τα πορίσματα του Διεθνούς Συνεδρίου με θέμα «Γυναίκες, εργασία και υγεία» (Βαρκελώνη, Απρίλιος 1997) προβάλλουν το ανανεωμένο ενδιαφέρον και τη σπουδαιότητα μιας πολιτικής στον τομέα της υγείας εξειδικευμένης ανάλογα με το φύλο,

Β. λαμβάνοντας υπόψη ότι στις 27 Μαΐου 1997 εγκρίθηκε πρόγραμμα κοινοτικής δράσης για την παρακολούθηση της υγείας εντός του πλαισίου δράσης στον τομέα της δημόσιας υγείας (1997-2001) με στόχο να αξιολογηθεί η κατάσταση της υγείας και με απώτερο σκοπό να υποστηριχθούν κα να συντονισθούν οι εθνικές πολιτικές των κρατών μελών στον τομέα της υγείας,

Γ. λαμβάνοντας υπόψη ότι οι προηγούμενες ετήσιες εκθέσεις της Επιτροπής για τα έτη 1994 και 1995 ήσαν πιο γενικές και ότι υπεβλήθη ειδικό αίτημα για να δοθεί περισσότερη προσοχή σε ορισμένους τομείς κοινοτικών δραστηριοτήτων και στις επιπτώσεις τους στην δημόσια υγεία με ιδιαίτερη προσοχή στις οικονομικές και κοινωνικές πολιτικές, συμπεριλαμβανομένων της απασχόλησης, της πολιτικής στον τομέα της γεωργίας και των τροφίμων, της πολιτικής για τους καταναλωτές, της έρευνας και τεχνολογικής ανάπτυξης, του περιβάλλοντος και των μεταφορών,

Δ. λαμβάνοντας υπόψη ότι η έκθεση της Επιτροπής είναι η πρώτη που επικεντρώνεται στις γυναίκες ως ομάδα με ιδιαίτερα χαρακτηριστικά ως προς την υγεία και που αναγνωρίζει ότι η κατάσταση της υγείας των γυναικών καθορίζεται επίσης σε μεγάλο βαθμό από κοινωνικοοικονομικούς παράγοντες,

Ε. λαμβάνοντας υπόψη ότι τα στοιχεία και οι στατιστικές που περιέχονται στην έκθεση για την υγεία των γυναικών δυστυχώς δεν συγκρίνονται με τα αντίστοιχα για τους άνδρες, με αποτέλεσμα να είναι δύσκολο να κρίνει κανείς ποια ειδικά μέτρα θα μπορούσαν να ληφθούν υπέρ των γυναικών σε συγκεκριμένους τομείς,

ΣΤ. λαμβάνοντας υπόψη ότι τα περισσότερα κράτη μέλη αναγκάστηκαν κατά τα τελευταία χρόνια να προβούν σε σχετικές περικοπές των δημοσίων δαπανών στον τομέα της υγειονομικής περίθαλψης και ότι από την άποψη αυτή είναι σημαντικό το να εφαρμοσθεί μία πολιτική στον τομέα της υγείας η οποία να εστιάζεται περισσότερο στην πρόληψη, την έγκαιρη διάγνωση και τη βελτίωση της υγείας του πληθυσμού απ´ ό,τι στη θεραπευτική αγωγή,

Ζ. λαμβάνοντας υπόψη ότι το κόστος για την υγειονομική περίθαλψη αυξήθηκε σημαντικά και ότι οι κοινωνικές κατηγορίες με φτωχότερα εισοδήματα είναι σχετικά λιγότερο υγιείς απ' ό,τι οι κατηγορίες με τα υψηλότερα εισοδήματα και παρουσιάζουν μεγαλύτερο ποσοστό θνησιμότητας, ενώ σε ορισμένα κράτη μέλη οι εισφορές στα συστήματα κοινωνικής ασφαλίσεως δεν εξαρτώνται πλέον από το συλλογικό κόστος της υγειονομικής περίθαλψης αλλά από τους κινδύνους που βασίζονται σε μεμονωμένες παραμέτρους,

Η. λαμβάνοντας υπόψη ότι οι ψυχικές ασθένειες προκαλούν ανθρώπινη οδύνη και τεράστιες κοινωνικές απώλειες και ότι υπάρχουν σαφείς διαφορές μεταξύ των δύο φύλων όσον αφορά αυτές τις ασθένειες, δεδομένου ότι οι γυναίκες πάσχουν δυσανάλογα από κατάθλιψη,

Θ. λαμβάνοντας υπόψη ότι στην περίπτωση των σπάνιων ασθενειών και/ή των «κρυφών» αιτίων των ασθενειών, συμπεριλαμβανομένης της μόλυνσης του περιβάλλοντος, ιδιαίτερη προσοχή πρέπει να δοθεί στις πτυχές που συνδέονται με το φύλο,

Ι. λαμβάνοντας υπόψη ότι η γυναικεία νοσηρότητα και θνησιμότητα ίσως μειωθεί σημαντικά μόλις οι γυναίκες λάβουν την κατάλληλη ενημέρωση σχετικά με την πρόληψη και ότι οι γυναίκες μπορούν επίσης να διοχετεύσουν την ενημέρωση στους άνδρες,

ΙΑ. λαμβάνοντας υπόψη ότι οι γυναίκες στην Ευρώπη ζουν κατά μέσο όρο 5 χρόνια περισσότερο από τους άνδρες και ότι οι γυναίκες της μέσης ηλικίας καθώς και οι πιο ηλικιωμένες αντιμετωπίζουν συχνά προβλήματα υγείας όπως καρδιακές και αγγειακές διαταραχές, καρκίνος, οστεοπόρωση και κατάθλιψη, τα οποία αποβαίνουν κυρίως εις βάρος της ποιότητας ζωής τους[semigr ]λαμβάνοντας υπόψη ότι το 5ο Πρόγραμμα Πλαίσιο για την Έρευνα και την Τεχνολογική Ανάπτυξη προβλέπει τη χρηματοδότηση έρευνας για την αντιμετώπιση της πρόκλησης της γήρανσης του πληθυσμού,

Γενικά

1. υποστηρίζει την πρωτοβουλία της Επιτροπής που στοχεύει στο να υπογραμμίσει το γεγονός ότι πολλά προβλήματα υγείας πλήττουν μόνον τις γυναίκες ή ότι πλήττουν τις γυναίκες με διαφορετικό τρόπο[semigr ] ζητεί κατά συνέπεια να ληφθούν μέτρα πρόληψης και να προωθηθεί η μέριμνα για την υγεία με κατεύθυνση ειδικά τις γυναίκες[semigr ] είναι της άποψης ότι η ισότητα των ευκαιριών μεταξύ ανδρών και γυναικών (mainstreaming) όσον αφορά τις πτυχές που συνδέονται με την υγεία και το φύλο σε όλους τους τομείς κοινοτικής πολιτικής αποτελεί σημαντική διπλή πρόκληση[semigr ]

2. καλεί επιμόνως την Επιτροπή να αξιολογήσει και λάβει υπόψη τις επιπτώσεις που συνδέονται με το φύλο σ' όλους τους προϋπολογισμούς, τα προγράμματα και τα σχέδια για την υγεία και ζητεί επειγόντως οι στατιστικές που έχουν σχέση με την υγεία να αναλύονται βάσει του φύλου[semigr ] είναι της άποψης ότι τούτο καθίσταται ακόμη σημαντικότερο με τη διεύρυνση της Κοινότητας καθόσον οι χώρες που θα προσχωρήσουν με ακόμη μεγαλύτερα προβλήματα δημόσιας υγείας συμμετέχουν στα κοινοτικά προγράμματα που αφορούν την υγεία[semigr ]

3. ζητεί από την Επιτροπή να περιλάβει ρητώς το θέμα της υγείας των γυναικών στο νέο πρόγραμμα δράσης της για την υγεία[semigr ] ζητεί να περιληφθούν στο κοινοτικό πρόγραμμα δράσης για την παρακολούθηση της υγείας οι ειδικοί δείκτες υγείας που αφορούν τις γυναίκες[semigr ]

4. επισημαίνει ότι η κατάσταση της υγείας των γυναικών επηρεάζεται σε μεγαλύτερο βαθμό απ' ό,τι η αντίστοιχη των ανδρών μεταξύ άλλων από ορισμένες κοινωνικοοικονομικές διαφορές όπως χαμηλότερο βιοτικό επίπεδο, υψηλότερα ποσοστά ανεργίας, υψηλότερα επίπεδα κοινωνικού αποκλεισμού, υψηλότερο ποσοστό ανύπαντρων μητέρων και ατόμων που ζουν μόνα, χαμηλότερη κάλυψη από την κοινωνική ασφάλιση, χαμηλότερες απολαβές γενικώς, χαμηλότερες συντάξεις και το βάρος της άνισης κατανομής των οικιακών εργασιών[semigr ] για τον λόγο αυτό ζητεί επιμόνως από την Επιτροπή να ασκήσει μεγαλύτερη πίεση στα κράτη μέλη ώστε να εφαρμόζουν τις υπάρχουσες οδηγίες, προγράμματα και σχέδια που έχουν ως αντικείμενο την εξάλειψη των ανισοτήτων στους τομείς αυτούς,

5. σημειώνει ότι σε απόλυτες τιμές οι γυναίκες που εργάζονται στον τομέα της υγειονομικής περίθαλψης υπερβαίνουν σε αριθμό τους άνδρες αλλά υποεκπροσωπούνται σε μεγάλο βαθμό στους μηχανισμούς λήψης αποφάσεων[semigr ] γνωρίζει της μελέτες που δείχνουν ότι η αύξηση του αριθμού των γυναικών σε υψηλές θέσεις έχει εξαιρετικά θετικές συνέπειες για την υγειονομική περίθαλψη για παράδειγμα όσον αφορά την μετατροπή των μέτρων θεραπείας σε μέτρα πρόληψης[semigr ]

6. εφιστά την προσοχή στις νέες ασθένειες όπως οι διατροφικές διαταραχές (ανορεξία και βουλιμία) δεδομένου ότι παρουσιάζουν ανοδική τάση μεταξύ των νεαρών γυναικών[semigr ] ζητεί επειγόντως από τα κράτη μέλη να εισαγάγουν κατάλληλη και επαρκή μέριμνα από ειδικούς για τις ασθένειες αυτές και να προβλέψουν αγωγή πριν από το στάδιο κατά το οποίο οι διαταραχές αυτές καταστούν απειλητικές για τη ζωή[semigr ]

7. ζητεί από τα κράτη μέλη να κατοχυρώσουν την πρόσβαση σε ικανοποιητική υγειονομική περίθαλψη για όλους εκείνους που κατοικούν στην επικράτειά τους, και ιδιαίτερα στις απομακρυσμένες και νησιωτικές περιοχές, εκμεταλλευόμενα πόρους από το 5ο Πρόγραμμα Έρευνας και Τεχνολογικής Ανάπτυξης για τη χρησιμοποίηση των νέων τεχνολογιών όπως της τηλεϊατρικής στις περιοχές αυτές, και ιδιαίτερα να μεριμνήσουν για εκτεταμένη προστασία από κινδύνους ασθενείας[semigr ]

Περιγεννητική μέριμνα

8. τονίζει ότι οι υψηλής ποιότητας υπηρεσίες περιγεννητικής μέριμνας πρέπει να είναι ευκόλως προσιτές και οικονομικώς συμφέρουσες για όλες τις γυναίκες στα διάφορα στάδια της γενετήσιας ζωής τους[semigr ] ζητεί από την Επιτροπή να προβεί σε σύγκριση των υπηρεσιών αυτών στα κράτη μέλη και να διαδώσει τις καλύτερες πρακτικές[semigr ]

9. καλεί επειγόντως την Επιτροπή να εξασφαλίσει ότι η αξία των τακτικών εξετάσεων για εντοπισμό του καρκίνου του στήθους και του τραχήλου της μήτρας ανταποκρίνεται σε συγκρίσιμα ποιοτικά κριτήρια και ότι οι εξετάσεις αυτές παρέχονται δωρεάν και επαναλαμβάνονται σε τακτικά διαστήματα[semigr ]

10. θεωρεί ότι η Επιτροπή ασχολήθηκε συνοπτικά μόνον με τις συνέπειες για την υγεία των διαφορών που υπάρχουν στα κράτη μέλη όσον αφορά την άμβλωση και με τα ποικίλα μέτρα που θα μπορούσε να λάβει για να μειωθεί ο αριθμός των αμβλώσεων μέσω προγραμμάτων σεξουαλικής διαπαιδαγώγησης, προώθησης της απεριόριστης προσφοράς αντισυλληπτικών και παροχής συμβουλών με προορισμό ιδίως τους νέους[semigr ]

11. ζητεί από τα κράτη μέλη να νομιμοποιήσουν υπό ορισμένες προϋποθέσεις τις αμβλώσεις, τουλάχιστον σε περιπτώσεις ακούσιας εγκυμοσύνης και βιασμού καθώς και όταν απειλείται η υγεία ή η ζωή της γυναίκας, διασφαλίζοντας πρωταρχικά το αυτεξούσιο δικαίωμα των γυναικών, και να εξασφαλίσουν ότι η εθελούσια διακοπή της εγκυμοσύνης θα γίνεται κατά τρόπο ιατρικώς ασφαλή και ότι παρέχεται ψυχολογική και κοινωνική στήριξη[semigr ]

12. καλεί επιμόνως την Επιτροπή να εξασφαλίσει ότι εφιστάται η προσοχή τόσο στα πλεονεκτήματα όσο και στα μειονεκτήματα των ορμονικών αγωγών που χορηγούνται για τα προβλήματα της εμμηνόρροιας και της εμμηνόπαυσης και ότι αναζητείται εναλλακτική αντιμετώπισή τους[semigr ]

13. ζητεί από την Επιτροπή να αξιολογήσει την υπάρχουσα έρευνα και να εισαγάγει περαιτέρω ανεξάρτητη έρευνα για τα αίτια του συνδρόμου τοξικού σοκ, να αγνωρίσει το σύνδρομο του τοξικού σοκ ως ασθένεια υποχρεωτικής δήλωσης σε όλα τα κράτη μέλη και να εξασφαλίσει ότι ο Κώδικας Ακολουθητέας Πρακτικής που αναμένεται να τεθεί σε ισχύ το αργότερο την 1η Ιανουαρίου 2000, θα ισχύει για όλους τους παραγωγούς ταμπόν[semigr ] βάσει του κώδικα αυτού οι εγκεκριμένες ελάχιστες προδιαγραφές και απαιτήσεις πρέπει να ισχύουν επίσης για τις εξαγωγές και την εμπορία σε τρίτες χώρες ή εάν δεν υπάρξει συμφωνία μέχρι τότε να υποβάλει νομοθετικές προτάσεις και επιπλέον να εξασφαλίσει ότι παρέχεται η δέουσα υγειονομική εκπαίδευση σχετικά με το σύνδρομο τοξικού σοκ τόσο στα κορίτσια που σκοπεύουν χρησιμοποιήσουν ταμπόν όσο και στο προσωπικό υγειονομικής περίθαλψης που είναι υπεύθυνο για τη διάγνωση και αντιμετώπιση των κρουσμάτων της ασθένειας αυτής[semigr ]

14. εφιστά την προσοχή στο γεγονός ότι οι γυναίκες επιλέγουν να τεκνοποιούν σε μεγαλύτερη ηλικία πράγμα που συνεπάγεται ενδεχομένως ορισμένους κινδύνους για την υγεία[semigr ] καλεί επιτακτικά τα κράτη μέλη να δημιουργήσουν τις προϋποθέσεις που θα καθιστούν δυνατό το συνδυασμό των ευθυνών της εργασίας με τις γονικές ευθύνες[semigr ]

15. ζητεί από την Επιτροπή να εξασφαλίσει το σεβασμό σ' ολόκληρη την Κοινότητα των σεξουαλικών δικαιωμάτων των γυναικών όπως συμφωνήθηκε στη Διάσκεψη των Ηνωμένων Εθνών στο Πεκίνο το 1995 για όλες τις γυναίκες που διαμένουν στην επικράτεια της Κοινότητας[semigr ]

Ασθένειες που πλήττουν τις γυναίκες ειδικώς

16. ζητεί από την Επιτροπή να λάβει υπόψη στα προγράμματά της για προώθηση της υγείας τα προσιδιάζοντα στο φύλο χαρακτηριστικά των καρδιακών και καρδιαγγειακών ασθενειών, του διαβήτη, του ιού ανοσολογικής ανεπάρκειας του ανθρώπου (HIV), της κατανάλωσης οινοπνεύματος και του καπνίσματος[semigr ] ζητεί να εισαχθούν ειδικές ενδείξεις (προειδοποίηση) ανάλογα με το φύλο στις οδηγίες χρήσης εκτός από εκείνες που έχουν σχέση με την εγκυμοσύνη και το θηλασμό[semigr ]

17. ζητεί από την Επιτροπή να βελτιώσει τα λιγοστά επί του παρόντος στοιχεία για τις διανοητικές ή ψυχικές ασθένειες στην Ένωση για να πραγματοποιήσει έρευνα σχετικά με τους λόγους για τους οποίους οι γυναίκες υποφέρουν περισσότερο από χρόνια ψυχικά προβλήματα όπως η κατάθλιψη απ´ ό,τι οι άνδρες, αποδίδοντας σημασία σε τομείς που συνδέονται ειδικά με τις γυναίκες όπως το άγχος πριν από την εμμηνόρροια και η κατάθλιψη μετά τον τοκετό και να μεριμνήσει για την ενημέρωση όσον αφορά κατάλληλες θεραπείες για συμπτώματα κατάθλιψης

18. ζητεί επειγόντως από την Επιτροπή να λάβει μέτρα κατά της πρακτικής που ακολουθείται σε μερικά κράτη μέλη κατά την οποία υγειονομικές ασφαλιστικές εταιρείες ή ταμεία αρνούνται εν μέρει να καλύψουν κάποιες περιπτώσεις λόγω των παραγόντων κινδύνου που σχετίζονται με το φύλο και να εξασφαλίσει ότι οι ασφαλιστικές εταιρείες δεν καθορίζουν πλέον ασφάλιστρα με βάση το φύλο[semigr ]

19. καλεί την Επιτροπή να εξετάσει τις πτυχές της υγείας και της ασφάλειας σε θέσεις απασχόλησης στις οποίες εργάζονται κυρίως γυναίκες, π.χ. ενθαρρύνοντας περισσότερο την έρευνα στον τομέα των επιπτώσεων της μακροχρόνιας χρησιμοποίησης οθονών οπτικής απεικόνισης, των επανειλημμένων κακώσεων λόγω υπερκόπωσης των γυναικών καθώς και τις αιτίες των κακώσεων της σπονδυλικής στήλης των επιμελητών αναπήρων[semigr ]

20. καλεί την Επιτροπή να υποβάλει πρόταση για την αναθεώρηση της οδηγίας για τα καλλυντικά, ώστε να περιληφθεί πρόβλεψη για τη δήλωση της περιεκτικότητας σε άρωμα, με στόχο την πρόληψη της περαιτέρω αύξησης των περιπτώσεων αλλεργίας στα αρώματα[semigr ]

21. ζητεί από την Επιτροπή να εξετάσει τις ειδικές επιπτώσεις της ρύπανσης του περιβάλλοντος στην υγεία των γυναικών (ενδομητρίωση)[semigr ]

Βία κατά των γυναικών

22. ζητεί από την Επιτροπή να προσθέσει στα προγράμματα προώθησης της υγείας την καταπολέμηση της βίας κατά των γυναικών που αποτελεί σοβαρό πρόβλημα σε σχέση με την σωματική και ψυχική δημόσια υγεία και το οποίο έχει καταστροφικές επιπτώσεις και στην υγιή ανάπτυξη των παιδιών, και να προωθήσει την έρευνα των υγειονομικών πτυχών και την ενσωμάτωσή τους σε χρηματοδοτούμενες από την Κοινότητα εκστρατείες με θέμα τη βία κατά των γυναικών[semigr ]

23. ζητεί από τα κράτη μέλη να να ποινικοποιήσουν την βία που στρέφεται κατά των γυναικών στο οικογενειακό περιβάλλον, συμπεριλαμβανομένου του βιασμού εντός του γάμου και του σεξουαλικού ακρωτηριασμού [semigr ] να δημιουργήσουν υπηρεσίες βοήθειας για τις γυναίκες που είναι θύματα τέτοιου είδους βίας[semigr ]

Ανάγκες ως προς την υγεία των γυναικών καθώς γηράσκουν

24. ζητεί από την Επιτροπή να αναγνωρίζει σ' όλες τις δράσεις που έχουν σχέση με την υγεία ότι οι γυναίκες θα αποτελούν συνεχώς την πλειονότητα των γηραιότερων πολιτών και ότι έχουν μεγαλύτερες ανάγκες στον τομέα της υγείας οι οποίες πρέπει να αντανακλώνται στις πολιτικές και τις υπηρεσίες για την υγεία καθώς και στην οργάνωση της υγειονομικής μέριμνας[semigr ]

25. τονίζει τη σπουδαιότητα της πρόληψης των ασθενειών και της προώθησης υγιέστερων τρόπων ζωής (άσκηση, υγιεινή διατροφή κ.λπ.)[semigr ] ζητεί από την Επιτροπή να εστιάσει το ενδιαφέρον της στην πρόληψη και τον έλεγχο της παχυσαρκίας, της οστεοπόρωσης, του διαβήτη, των καρδιακών παθήσεων και του καρκίνου μέσω εθνικών εκστρατειών[semigr ]

26. εκφράζει ιδιαίτερες ανησυχίες για την έλλειψη ικανοποιητικής απάντησης στις ανάγκες των ανθρώπων, όλο και περισσότερο γυναικών λόγω της υψηλότερης προσδοκίας ζωής, που υποφέρουν από την νόσο του Alzheimer και άλλα παρόμοια σύνδρομα που μειώνουν τις ικανότητές τους να αντιμετωπίσουν τα γηρατειά αξιοπρεπώς[semigr ] ζητεί τη δημιουργία μικρής κλίμακας μονάδων σ' όλη την Κοινότητα[semigr ]

27. αναθέτει στον Πρόεδρό του να διαβιβάσει το ψήφισμα αυτό στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών, τους ευρωπαίους κοινωνικούς εταίρους, το Πανεπιστήμιο του Limerick και την Παγκόσμια Οργάνωση Υγείας.